
Kysucké múzeum, organizácia v zriaďovateľskej pôsobnosti Žilinského samosprávneho kraja Vás srdečne pozýva na XV. ročník celoslovenskej súťaže v kosení trávy. Súťaž, ktorá sa nesie pod názvom „Na kysuckých lúkach“, sa bude konať dňa 18. júna 2023 v Múzeu kysuckej dediny vo Vychylovke. Dúfame, že si prídete i tento rok zmerať svoje sily, šikovnosť, zručnosť a vyskúšate si svoje schopnosti. 
Program:
Od   9. 30 - 10. 30 hod. registrácia súťažiacich
Od 10. 30 -  súťaž v kosení 
Ukončenie súťaže  a vyhlásenie výsledkov bude podľa počtu súťažiach

 Štatút XV. ročník. ročníka celoslovenskej súťaže v kosení trávy 
„Na kysuckých lúkach“

Hlavný organizátor: 
Kysucké múzeum 

Spoluorganizátor:
Žilinský samosprávny kraj

Miesto konania:
Múzeum kysuckej dediny  vo  Vychylovke

Termín podujatia:
18. júna 2023

Poslanie podujatia:
- Prezentácia tradičného kosenia trávy
- Priateľské stretnutie koscov z celého Slovenska
- Prezentácia zručnosti a rýchlosti pri kosení pred návštevníkmi
- Sprievodným tematickým vystúpením folklórnej skupiny priblížiť zvyky a tradície pri
   prácach na lúkach, brúsenie kosákov, vyžínanie trávy kosákom, kutie kosy...

Podmienky účasti v súťaží:
- Súťažiaci musí mať svoju kosu, kosisko, osličku, ostrák
- Náhradná kosa sa môže použiť pri zjavnom poškodení / polámanie, rozštiepenie, vyhnutie/
- Súťažné polia budú označené číslami a pokosenými pásmi
- Súťažná plocha pre ženy je 0,25 ára / 5x5 m/
- Súťažná plocha pre mužov je 0,50 ára / 10x5 m/


Kategórie:
· A/ muži od 18 do 60 rokov
· B/ muži nad 60 rokov
· C/ ženy
· D/ deti 


Priebeh súťaže:
· Súťažiť sa začne na povel „ Pripraviť sa pozor štart“
· Po ukončení kosenia súťažiaci položí kosu a zdvihne ruku
· Odborná porota zhodnotí rýchlosť pokosenia vyčlenenej plochy a kvalitu pokosu
· Pri rovnakom výsledku sa o víťazovi rozhodne po pokosení vyhradenej plochy 
o rozmere 2x5 m

Odborná porota:
Odbornú porotu menuje riaditeľ Kysuckého múzea. Porota bude mať 3 členov, ktorí rozhodnú o víťazoch v jednotlivých kategóriách.

Ocenenia:
Odborná porota udelí v každej kategórii tri ceny: 1., 2., 3., miesto.
[bookmark: _GoBack]Víťazi budú ocenení medailou, malou pozornosťou z Kysuckého múzea a diplomom.

Súťažiaci sa môžu prihlásiť telefonický, e-mailom do 16. júna 2023, osobne v deň súťaže pri prezentácii len výnimočne, nakoľko treba pripraviť súťažne polička !!!

Kontaktná osoba:
Adresa: Miroslava Jančulová
Múzeum kysuckej dediny
Vychylovka
02305 Nová Bystrica
Tel. 041/4397219 
e-mail: janculova@kysuckemuzeum.sk




								Mgr. Helena Kotvasová v.r.
							           riaditeľka Kysuckého múzea

